cyanic-selkie/wikianc huggingface dataset:
Rebekka Bakken
Den 17. mai 2007 mottok hun den østerrikske musikkprisen Amadeus Austrian Music Award for plata I keep my cool i kategorien jazz/blues/folk.
Kampen ved Breidablikk
Kampen ved Breidablikk var en trefning mellom 7. kompani av IR 9 og de tyske fremrykkende styrkene under den andre verdenskrig hvor de tyske styrkene prøvde å omgå de norske stillingene ved Tonsåsen sanatorium ved Madslangrud på Tonsåsen i Etnedal kommune. Her skjærer en liten skarp dal seg ned gjennom siden av hoveddalen og gir en forsvarer overhøyde.
Forhistorie
De tyske styrker hadde forgjeves prøvd å slå seg gjennom i Bagn og tapt et helt kompani i kampen i Gråbeinhølen og den senere kampen om Bagnsbergatn gård. Etter en retrett mot Hønefoss satte de seg fast ved Nes i Ådal før de igjen angrep mot Bagn. Denne gang stoppet angrepet ved Islandselva og selv med støtte av fly og stridsvogner klarte de ikke å forsere stillingene.
Da 163. infanteridivisjon ikke kom noen vei i Bagn gikk general Engelbrecht med sin divisjon om Fluberg og over Tonsåsen mot Aurdal. Da han nådde stillingene ved Tonsåsen kom han ingen vei. Kolonnen som marsjerte mot Valdres bestod av I. og II. bataljon av IR 236, III. bataljon av IR 159 og I. bataljon av artilleriregiment 222, forsterket med et batteri av AR 234. I tillegg til disse avdelingene var det med et pionerkompani.
3. kompani av IR 236 ble da sendt i en venstre flankemarsj over Leirskogen mot Breidablikk. Derfra skulle det tyske kompaniet gå mot Tonsåsen og inn i flanken på de norske forsvarslinjene. På Leirskogen støtte de sammen med fenrik Erdals stridsgruppe som var på vei tilbake etter å ha oppgitt et ildangrep fra Bjørneskardet mot de tyske troppesamlingene i dalbunnen i området Flatmoen – Øylund – Øyhus (dagens Smedlund). I tillegg hadde de sporadisk kontakt med skiløperpatruljen i Mørkedalen og måtte kjempe seg gjennom utplasserte tyske vaktstillinger.
Fremrykking og kamp med 1. kompani
De fremrykkende tyskerne støtte på et vaktlag ledet av Alf Vatle fra 7. kompani av IR 9 som hadde befestet veikrysset. Det blir ildstrid på bare 25 meters avstand mellom vaktlaget og det fremrykkende tyske kompaniet i kampen ved Breidablikk. Etter kort tid kom kaptein Elias Haukeland til med hele kompaniet og en intens kamp brøt løs. Ingen av kompaniene hadde noen mulighet til å få unnsettelse fra noen av sine egne styrker. Det endte med at det tyske kompaniet ble nedkjempet, og 26 tyske soldater ble tatt til fange. Resten var døde, såret eller drevet på flukt.
Storbritannias finansminister
Storbritannias finansminister (engelsk: Chancellor of the Exchequer) er ministeren som har ansvaret for den britiske statens økonomi. Dette er det tredje eldste offentlige embete i England og Storbritannia. Den fulle tittelen er Chancellor and Under-Treasurer of His Majesty's Exchequer, men er vanligvis omtalt som Chancellor of the Exchequer eller kun som «kansleren» (the Chancellor),
Sentralt venekateter
Et sentralt venekateter (SVK) er et kateter plassert i en stor vene i halsen, brystet eller lysken. SVK settes inn av en lege når pasienten trenger mer intensiv kardiovaskulær overvåkning, for bedre oversikt over væskestatusen, og for å kunne bedre bruke intravenøse legemidler eller væsker. De mest vanlig brukte venene å legge inn SVK er vena jugularis interna, vena subclavia og vena femoralis, mens et perifert venekateter som regel settes i hendene eller armene. Ved innlegging av SVK brukes som regel Seldingerteknikken.
Beskrivelse
Avhengig av bruksområde har kateteret mellom ett og fem lumen. Det holdes normalt på plass av en sutur eller agraff og en okklusiv bandasje. Jevnlig gjennomskylling med fysiologisk saltvann og/eller heparinoppløsning holder kateteret åpent og forebygger infeksjon.
Storbritannias finansminister
Kansleren er ansvarlig for alle økonomiske og finansielle saker. Posisjonen er i Storbritannia betraktet som den ene av de fire store posisjoner i staten, og i nyere tid har den blitt mektigste i britisk politikk etter Storbritannias statsminister.
Sentralt venekateter
Indikasjoner og bruksområder
Indikasjoner for å bruke SVK omfatter:
Storbritannias finansminister
Roller og ansvarsområder
En av kanslerens nøkkelroller er å utarbeide det årlige statsbudsjettet som blir oppsummert i en tale til det britiske underhuset.
Sentralt venekateter
Indikasjoner og bruksområder
Sentrale venekatetere ligger ofte inne over en lengre tidsperiode, spesielt dersom indikasjonen er langvarig, for eksempel total parenteral ernæring. Ved slike indikasjoner brukes ofte Hickmankateter, perifert innsatt sentralt venekateter eller veneport i stedet for CVK fordi de har lavere infeksjonsrisiko. Aseptisk teknikk er svært viktig når man håndterer sentrale venekatetere, siden de kan fungere som en inngangsport for patogene organismer, og kateteret i seg selv kan bli infisert med organismer som staphylococcus aureus eller coagulase-negative stafylokokker.
Komplikasjoner
Potensielle komplikasjoner omfatter:
Storbritannias finansminister
Roller og ansvarsområder
Selv om Bank of England, den engelske sentralbanken, er ansvarlig for å sette lånerenter, så spiller kansleren også en viktig rolle i pengepolitikken. Han setter inflasjonsmålet som sentralbanken må justere rentene for å oppnå. I henhold til Bank of England loven av 1998 har kansleren makt til å utnevne fire av de ni medlemmene av sentralbankens Monetary Policy Committee (pengepolitikkomiteen), de såkalte eksterne medlemmer. Han har også en høy grad av innflytelse over utnevnelsen av sentralbankens guvernør og viseguvernør og har rett til å bli konsultert ved utnevnelsen av de to siste medlemmene av pengepolitikkomiteen som kommer fra selve sentralbanken. Loven også gir regjeringen rett til å gi instruksjoner til sentralbanken angående lånerenten for en begrenset periode i ekstreme tilfeller. Denne rett har aldri blitt benyttet.
I tillegg til hans spesifikke makt, kan kansleren ha stor kontroll over andre departement da det er finansdepartementet som setter utgiftsgrensene. Hvor mye makt dette gir kansleren avhenger mye av hans personlige kraft, hans status innen hans parti og hans forhold til statsministeren.
Innehaveren av kanslerkontoret er ex-officio Second Lord of the Treasury (andre Lord av finansdepartementet). Som andre Lord er hans offisielle bolig i nummer Downing Street 11 i London, nabo til bostedet til First Lord of the Treasury (første Lord av finansdepartementet), en post som vanligvis holdes av den britiske statsministeren, dog ikke alltid, som bor i Downing Street 10. Mens begge husene tidligere var private boliger, brukes de idag som sammenkoblede kontorer, mens innehaverne bor i en liten leilighet som er laget til i loftområdet som tidligere var bosted for tjenestefolket.
Kansleren er pålagt å være medlem av Privy Council of the United Kingdom, og blir dermed stilet som Right Honourable. Da det britiske overhuset er ekskludert fra finansielle forordninger, så har departementet kun underhuset å forholde seg til.
Skattkanslere i Storbritannia (1708–1801)
Mange kanslere var også statsministre av Storbritannia for deler eller hele deres periode som kanslere. Disse er indikert med en *.
Ignacio Camacho
Ignacio Camacho Barnola (født 4. mai 1990) er en spansk tidligere fotballspiller.
Klubbkarriere
Camacho startet sin fotballkarriere i fødebyens store klubb, Real Zaragoza, før Atlético Madrid oppdaget han og fikk han med til klubbens akademi i 2005. Etter å ha spilt for Atlético B, Atléticos andrelag, i starten av 2007-2008 sesongen ble unggutten flyttet opp til A-laget på våren 2008. Trener Javier Aguirre ga 17-år gamle Ignacio sin debut mot selveste Barcelona 1. mars 2008, og hvilken kamp han gjennomførte. Han herjet på midtbanen og var en av Atléticos beste spillere, og hjalp laget til en overraskende 4-2 seier på hjemmebane.
Videre samme sesong fikk han ytterligere ni kamper for "Los Colchoneros deriblant mot Sevilla og Recreativo. Mot sistnevnte motstander scoret han til og med sine to første mål på seniornivå, i en kamp Atlético Madrid vant 3-0.
2008-2009 sesongen var ventet å bli suksessrike med tanke på spilletid for Camacho, men han ble for det meste henvist til benken. Med en ny defensiv midtbanespiller i Paulo Assunçao, stortalentet Raúl Garcia, et innlånt talent i Éver Banega og en utskjelt Maniche med fornyet tillit ble det vanskelig for Ignacio å slippe til på midtbanen til Atlético. Han fikk dog åtte kamper for de rød-hvite, hvor to av dem var fra start mot storklubbene Liverpool og Real Madrid. Begge endte med sluttresultatet 1-1, uten noe ekstra storspill av unggutten Camacho.
Landslagskarriere
Camacho har gått igjennom de alle U-landslagene Spania har å tilby, men et lite høydepunkt var da han storspilte for Spanias U-17 lag i 2007. Spania klatret helt til topps i U-17 EM med selveste Camacho som kaptein. Han deltok også for samme alderslandslag senere i 2007, da i U-17 VM. Spania tok seg helt til finalen, men der ble Nigeria for sterke for de spanske ungguttene.
Han debuterte på landslag 18. november 2014 da han ble byttet inn for Sergio Busquets i en vennskapskamp mot som endte 0-1.
Kjønnshormon
Kjønnshormoner er hormoner som regulerer de seksuelle funksjonene og utviklingen av de sekundære kjønnskjennetegn. Mannlige kjønnshormoner kalles androgene hormoner, mens de kvinnelige omfatter en lang rekke forskjellige former for østrogener og gestagener (progesteron). Mannlige og kvinnelige kjønnshormoner produseres hos både menn og kvinner.
Mannlige kjønnshomoner
Det viktigste mannlige kjønnshormonet er testosteron, som produseres i Leydigcellene i testiklene. Det kan i en viss grad også produseres i eggstokkene og i binyrebarken hos kvinner. Hos mannen sørger testosteron for utviklingen av de primære og sekundære kjønnskarakterer. I puberteten utvikles de kjønnsspesifike, kroppslige trekkene hos gutter under påvirkning av testosteron, og dette vedlikeholdes av et testosteronnivået hos den voksne mannen. Hos kvinner vil større mengdet testosteron enn normalt føre til maskulinisering. Testosteron virker også kroppsbyggende og fører til økt muskelmasse og kraftigere benbygning. Utskillelsen av testosteron fra testiklene settes i gang og kontrolleres av luteiniserende hormon (LH) som skilles ut fra hypofysens fremre lapp. LH kontrolleres av gonadotropinfrigjørende hormon (gn-RH)fra hypothalamus. Testosteron virker igjen hemmende på produksjonen av LH og Gn-RH via en negativ tilbakekobling.
Hochschule für die Wissenschaft des Judentums
Hochschule für die Wissenschaft des Judentums var en tysk høyskole for jødiske studier. Den ble grunnlagt 6. mai 1872 i Berlin. Til grunnleggerne hørte Ludwig Philippson. Fra 1883 til 1922 hadde den navnet Lehranstalt für die Wissenschaft des Judentums.
Høyskolens forløper var Verein für Cultur und Wissenschaft der Juden med tidsskriftet Wissenschaft des Judentums. Dens formål var å fremme vitenskapelig forskning om jødedommen og være tilgjengelig for alle studenter uten hensyn til tro. I tiden som fulgte ble høyskolen likevel utviklet i retning vitenskapelig utdannelse av rabbinere og religionslærere.
Blant berømte lærere kan særlig nevnes: Chanoch Albeck, Leo Baeck, Eduard Baneth, David Cassel, Hermann Cohen, Ismar Elbogen,  Ismar Freund, Pinkus Fritz Frankl, Abraham Geiger, Julius Guttmann, Israel Lewy, Leopold Lucas, Sigmund Maybaum, Joel Müller, Friedrich Ollendorf, Martin Schreiner, Chajim Steinthal, Eugen Täubler, Harry Torczyner, Max Wiener og  Abraham Schalom Yahuda.
Under det nasjonalsosialistiske diktaturet ble det opprettet videreutdannelseskurs for jødisk sosialarbeid. Et forsøk på å flytte høyskolen til London mislyktes. 19. juli 1942 ble høyskolen stengt og det verdifulle inventaret beslaglagt.
Høyskolens tidligere bygning i Tucholskystrasse 9 ble senere kjøpt av Zentralrat der Juden in Deutschland og åpnet 19. april 1999 som Leo-Baeck-Haus.
I 1999 åpnet også Abraham-Geiger-Kolleg med sete i Potsdam, som ser seg som etterfølger etter høyskolen.
Hurtigløp på skøyter under Vinter-OL 1980 – 5000 meter herrer
5 000 meter herrer var en øvelse i hurtigløp på skøyter under Vinter-OL 1980 og ble avholdt på James B. Sheffield Olympic Skating Rink i Lake Placid, USA den 16. februar 1980.
Rekorder
Dette var gjeldende verdens- og olympisk rekord før Vinter-OL i 1980:
Følgende nye verdensrekorder og olympiske rekorder ble satt under konkurransen:
Yosemite nasjonalpark
Geografi
Yosemite ligger i fjellkjeden Sierra Nevada i California mellom 648 og 3 997 moh. og favner over fem vegetasjonssoner: chaparral/eikeskog, submontan, montan, subalpin og alpin.
Parken har tusenvis av innsjøer, vann og bekker, 1300 kilometer med stier og over 500 kilometer med veier. Yosemite-dalen er omgitt på begge sider av loddrette, opptil 900 meter høye fjellvegger, hvorav de mest kjente er Half Dome og El Capitan. Disse er populære mål for fjellklatrere fra hele verden.
Historie
Indianerstammer som paiute, Sierra Miwok og ahwahnechee bodde i området før europeerne kom hit.
Gullrushet i California rundt 1850 økte ferdselen i området. Turismen tiltok fra 1855 og allerede i 1864 ble deler av området vernet under navnet Yosemite Grant. Yosemite ble med det den første naturfredningen i regi av USAs føderale myndigheter; selv om det ikke ble den første nasjonalparken – det ble Yellowstone nasjonalpark i 1872. Skotsk-amerikanske John Muir (1838–1914) var en av ildsjelene bak naturfredningen, og han deltok også i arbeidet med naturvitenskapelig utforskning av området. Siden 1984 har parken stått på UNESCOs Verdensarvliste.
Årlig besøker over 3,5 millioner mennesker parken, de fleste av dem besøker bare de 18 km² i Yosemite-dalen som utgjør ca. 1% av parkens areal.
Detektor
Detektor er en prisbelønt norsk film fra 2000. Filmen er skrevet av Erlend Loe og regissert av Pål Jackman. Dette var deres første spillefilm.
Hildegun Riise er moren til den hjemmeboende psykolog Mads Ousdal, som med kompisen Harald Eia og privatdetektiv Sverre Porsanger, lykkes å finne løsningen (detektering) på mysterier. Det første oppstår når de med metalldetektor finner et smykke med påskriften "Janne", som viser seg å være moren til Silje (egentlig Ingjerd Egeberg) som sier det er hennes. Det andre er at Silje kaller seg Janne, men det får Mads forklart av samboeren til Janne, fløytisten Jon Øigarden, med hjelp av den voldelige pasienten Kristoffer Joner og hans sterke hjelpere. Mysterium tre er psykologens far Allan Svensson, som skal ha forsvunnet i Kina, men som i filmen er en av pasientene med kreft. Ved hjelp av gamle foto og smalfilmer som moren har gjemt på loftet, får Mads avdekket dette, og samtidig får han med kinamannens hjelp brakt på det rene at gratulasjonen fra formann Mao er falsk. Et parallelt mysterium uten noen kobling til de forrige, er avdekkingen av en forsikringssvindel, der samme metalldetektor finner både traktor og hund til den bortkomne faren til Nina Andresen Borud, som derfor vil gifte seg med privatdetektiven Sverre Porsanger som kaller seg Ante. Disse ulike mysteriene bindes vakkert sammen av radiomannen Harald Eia, som også er innom Mads på kontoret der Svein Sturla Hungnes er sjef. En annen gjenganger på kontoret var Marian Saastad Ottesen. Filmen avsluttes av Lill Lindfors og Musik ska byggas utav glädje.
Det var den første spillefilm produsert av Christiania Film og Edward Dreyer. Den ble omtalt som lavbudsjettsfilm, med budsjett på drøyt 12 millioner kroner, hvorav fem millioner var stipend fra Norsk filminstitutt. Distribusjonen i Norden var ved det Schibsted-eide Sandrew Metronome. Filmen ble i 2000 sett av 230 000 kinogjengere og brakte et overskudd på mange millioner kroner til investoren Christiania Film.
Etter prøvevisning på Quartfestivalen fikk de trampeklapp. Åtte dager før premieren kunngjorde kinosjefen i Kristiansand (Petter Benestad) pengene tilbake til de som mislikte filmen. Samme dag som premiére den 25. august, mente Adresseavisen at den var morsom og klisjépreget (5 av 6). Dagbladet beskrev den som koselig, mens VG kalte den fenomenal (5 av 6).
Filmkritikerlaget ga den Filmkritikerprisen og kalte den et vågestykke i filmfortelling. Den ble refusert til Filmfestivalen i Cannes, men nominert til priser ved Filmfestivalen i Moskva. Filmen vant to priser under Amanda-utdelingen i 2001: beste kvinnelige skuespiller til Hildegun Riise og Amandakomitéens debutantpris til Pål Jackman. Filmen og regissør Jackman fikk dessuten Filmkritikerprisen samme år.
Fylkesvei 3366
Fylkesvei 3366 går mellom Dal og Gjerdemyra i Kragerø kommune. Veien er 5,2 km lang.
Frem til 2019 hadde veien betegnelsen fylkesvei 257 (Telemark).
Leó Szilárd
Leó Szilárd (opprinnelig Leo Spitz; født 11. februar 1898 i Budapest i Østerrike-Ungarn, død 30. mai 1964 i La Jolla i California i USA) var en ungarskfødt fysiker. Han er mest kjent for sin idé fra 1933 om kjernefysiske kjedereaksjoner som danner grunnlaget for hvordan atomvåpen og atomkraftverk virker. Han skal ha blitt inspirert da han året før leste science fiction-boken The World Set Free av H. G. Wells, som mange år tidligere forutså både atomvåpen og at de skulle oppfinnes i 1933, selv om det var uklart i boken hvordan de skulle virke. Han var en del av Manhattanprosjektet. Szilárd arbeidet målbevisst i Manhattanprosjektet på Los Alamos, men arbeidet etter krigen med å advare om farene ved atomvåpen og oppfordret til nedrustning.
Bakgrunn
Leó Szilárd stammet fra en storborgerlig jødisk familie i Budapest, med forfedre fra Galizien som var flyttet til Ungarn. Familien hat fra farslinjen opprinnelig slektsnavnet Spitz, med i 1902 ble det lagt til side til fordel for det mer ungarskklingende Szilárd (ungarsk for fest). Faren Lajos (1860–1955) var ingeniør og innehaver av et firma fopr bro- og jernbanekonstruksjoner. Moren Thekla, født Vidor (1860–1939), kom fra en legefamilie. Leó var den eldste av tre barn og vokste opp i førkrigstidens dobbeltmonarki Østerrike-Ungarn. Fra 1908 til eksamen i 1916 gikk han på realhøtskole i fødebyen.
Leó Szilárd hadde en særegen personlighet. Flere personlige minner om ham er gjengitt i Georg Kleins bøker Ateisten och den heliga staden og Skapelsens fullkomlighet och livets tragik.
Tyskland
Ettersom Szilárd var overbevist om at det ikke var noen fremtid for ham i Ungarn, flyttet han til Tyskland i 1919. Han begynte ved Humboldt-Universität zu Berlin der han gikk til forelesninger til blant andre Albert Einstein.
England
Szilard var jøde og flyktet i 1933 til London for å slippe unna de nasjonalsosialistiske forfølgelsene i Berlin, der han bodde og hadde studert. Han patenterte i hemmelighet idéen om kjedereaksjon i 1936 i Storbritannia.
USA
Han flyttet videre fra London til New York i USA i 1938 etter et jobbtilbud fra Columbia University på Manhattan i New York City.
Leó Szilárd tok initiativ til og skrev i 1939, sammen med blant annet sin tidligere foreleser og samarbeidspartner Albert Einstein, det første av to brev til USAs president Franklin D. Roosevelt for å gjøre ham oppmerksom på muligheten av å lage atomvåpen. De var bekymret over at Hitler-Tyskland forsket på slike våpen og mente USA burde være først til å utnytte de voldsomme energimengdene i slike våpen. I Storbritannia forsket man også rundt slike våpen, og en rapport derfra, sammen med Szilárds og Einsteins brev, ga starten til det omfattende og hemmelige Manhattanprosjektet, som skapte verdens første atombomber.
Manhattanprosjektet
Leó Szilárd ble en av de forskere som i Los Alamos i New Mexico ble engasjert i Manhattanprosjektet. Tre andre av dem som var direkte eller indirekte involvert hadde nesten parallelle livsløp som Szilárd: Edward Teller, John von Neumann og Eugene Wigner. Alle stammer fra jødiske familier i Budapest og med tysk kulturell bakgrunn. Alle hadde emigret fra Ungarn til Tyskland, hadde studert der og blitt intensivt involvert i forskning der, og alle hadde på grunn av nasjonalsosialismens gjennombrudd emigrert på nytt. Szilárd omtalte vå grunn av disse paralleller til tider ironisk om en «ungarsk konspirasjon». De fire ble av sine amerikanske kolleger på grunn av sine tilsynelatende overjordiske intellektuelle evner respektfullt kant Martians (marsboere).
Szilárd og andre vitenskapsmenn var uenige med den militære ledelse og ønsket ikke at atombombene skulle brukes mot japanske byer. De mente en demonstrasjon på et øde område ville være nok til å overtale Japan til kapitulasjon. I juli 1945 formulerte Szilárd en petisjon til president Truman om atombombens bruk. Han minnet om at USAs atombombe var blitt utviklet som en beredskap for det tilfelle at Hitlers forskere skulle klare å utvikle atombomber. Ettersom Tyskland nå var var blitt beseiret trengte man ikke noen bombe. For Japans del burde det holde med en offentlig tilkjennegivelse av bombens eksistens og virkning, og deretter et tilbud om kapitulaajon. Brevet fikk omkring 150 undertegnere men det nådde aldri Truman. Det ble stanset på veien og ble hemmeligstemplet; det ble ikke offentligt før i 1960-årene.
Molekylærbiologi
I sine senere år var han aktiv i bevegelsen for internasjonal nedrustning og deltok blant annet på flere Pugwash-konferanser. Han bedrev noen ganger en voldsom offentlig kritikk av den amerikanske regjerings politikk.
Szilárd skrev også science fiction-historier.
Best of The Beach Boys Vol. 3
Best of The Beach Boys Vol. 3 er det tredje samlealbumet fra The Beach Boys, utgitt i 1968. Dette er bandets siste offisielle samlealbum på Capitol Records. Plateselskapet valgte raskt å gi ut en samling med gamle hits etter at albumet Friends ble en salgsmessig skuffelse. Albumet ble en fiasko i USA, med en 153.-plass på Billboard 200. I Storbritannia ble albumet utgitt med en noe annerledes sporliste og to ekstra låter, og denne versjonen kom på 9.-plass på UK Albums Chart.
Gerhard Nenning
Gerhard Nenning (født 29. september 1940 i Lech am Arlberg, død 1996 i Bregenz) var en østerriksk alpinist.
I løpet av karrieren vant han tre verdenscuprenn i utfor, og sikret seg sammenlagtseieren i utforcupen i 1968.
Under VM 1962 i Chamonix tok han sølv i kombinasjonen og bronse i slalåm. Under OL 1964 i Innsbruck ble han igjen toer i kombinasjonen. Dette talte bare som verdensmesterskap, da denne disiplinen ikke stod på det offisielle olympiske programmet.
Nenning la opp som aktiv alpinist i 1970.
Michael Pinnella
Michael Pinnella (født 29. august 1969 i Point Pleasant Beach, New Jersey i USA) er en amerikansk musiker som spiller keyboard i det amerikanske progmetallbandet Symphony X.
Fredrikstad Biogass
Fredrikstad Biogass AS åpnet Norges første anlegg for produksjon av biogass til bussdrift den 18. september 2001. Selskapet ble stiftet 8. desember 2000, var eid av BorgBuss og Frevar med 50 % hver, og ble avviklet i 2014.
Biogassen ble produsert ved Frevar ved rensing av avløpsvann fra husholdningene i Fredrikstad. Kapasiteten på anlegget kunne erstatte 30 % av forbruket av diesel ved BorgBuss, som tilsvarer en kjørelengde på 1,1 millioner kilometer. Produksjonsvolum var i 2009 på 273 200 Nm³.
Folketellingen 1801
Ut fra folketellingen 1801 regner man folketallet i Norge ved tellingstidspunktet til 883 487 mennesker. Av disse bodde 8,8 % i byene. Den forrige folketellingen var Folketellingen 1769. Den gang ble folketallet oppgitt til cirka 724 000 personer.
Registreringen
Det ble benyttet ferdigtrykkede skjemaer i føringen av tellingen. Dermed ble det en nokså ensartet føring for hele landet. Skjemaet har rubrikker for gårds- og gatenavn, personenes navn og posisjon i husstanden og i familien, alder, ekteskapelig status og yrke.
Registreringen av den enkelte person skjedde der han eller hun hadde fast bopæl, og ikke der personen tilfeldigvis befant seg på telledagen. Dermed er også sjøfolk og folk på reisefot tatt med på stedet hvor de var hjemmehørende.
Alder ble i tellingen oppgitt ut fra førstkommende fødselsdag. Dermed vil en person som nettopp hadde fylt 20 år stå oppført som 21 år gammel. Det er også grunn til å tro at mange av aldersangivelsene er unøyaktige.
Befolkningen ble delt inn i husstander, dvs de som bodde sammen. En husstand vil inneholde både personer som er i nær familie, andre slektninger, tjenestefolk og leieboere.
Mangler i folketellingen
Hele Holt prestegjeld med sognene Holt, Dypvåg og Flosta mangler i tellingen. Det samme gjør gårdene i Maridalen i Aker. Det er dessuten kjent at enkeltgårder her og der mangler.
Arkivtilhørighet og digital tilgjengelighet
Folketellingen 1801 inngår i arkivet «Rentekammeret inntil 1814, Realistisk ordnet avdeling» og oppbevares i Riksarkivet. Skjemaene er innbundet i til sammen 67 bind. Folketellingen 1801 er i sin helhet tilgjengelig i søkbar og skanna form i Digitalarkivet, og er en del av Norges dokumentarv, et register med de viktigste norske historiske dokumentene.
Øyvind Rojahn
Øyvind Rojahn (født 8. november 1971) er en profesjonell golfspiller. Hjemmeklubben hans er Moss & Rygge Golfklubb. Øyvind bor i Son i Vestby kommune.
Han er i dag ansatt i Norges Golfforbund som ansvarlig trener for Challenge-laget, en undergruppe av Team Norway. Han vil i 2006 også spille enkelte turneringer på Challenge-touren.
Han ble norgesmester for andre gang på Sorknes i 2005.
UTC+08.00
UTC+08.00 er et belte av tidssoner som ligger åtte timer før standardtiden UTC. UTC+08.00 er en mulig kandidat for ASEAN Common Time. I 2008 omfattet UTC+08.00 følgende områder:
Nordlige halvkule - Som sommertid
Časové pásmo Huso horario
Portugal under Sommer-OL 2004
Portugal under Sommer-OL 2004. Sekstien sportsutøvere fra Portugal deltok i elleve sporter under Sommer-OL 2004 i Athen. Portugal kom på 60.-plass med to sølv- og en bronsemedalje. Nuno Delgado var landets flaggbærer under åpningsseremonien.
Sorry (Ben Adams)
Sorry er en EP utgitt av Ben Adams i 2005, tre år etter at A1 ga seg.
Morten Hagen
Morten Hagen (født 6. august 1974) er en norsk tidligere profesjonell golfspiller. Hjemmeklubben hans er Vestfold Golfklubb.
I 2005 vant han en turnering på Challenge Tour, Telia Challenge Waxholm. I mars 2006 fikk han sin debut som spiller på europatouren, da han deltok i Singapore Masters.
Wild Hogs
«Wild Hogs» er en amerikansk filmkomedie fra 2007 med John Travolta, Tim Allen, William H. Macy og Martin Lawrence i hovedrollene.
Plott
Doug Madsen (Tim Allen), Woody Stevens (John Travolta), Bobby Davis (Martin Lawrence) og Dudley Frank (William H. Macy) er fire middelaldrene menn som bor i en Cincinnati-forstand og kjeder seg i det daglige livet med mangel på eventyr. Doug er en tannlege som har problemer med å imponere sin sønn (Dominic Janes); Dudley er en enslig programmerer som er redd for å snakke med damer; Bobby er en pysete rørlegger med en kone som tvang han til å returnere til jobb etter å ha tatt et år fri, for å skrive en bok uten hell; og Woody er en rik advokat som er gift med en supermodell. De rømmer fra sine daglige rutiner i helger ved å kjøre motorsykler sammen og poserer som en motorsykkelgjeng kalt «Wild Hogs».
En dag finner Woody ut at hans kone vil skille seg og da vil han bli konkurs. Han overbeviser vennene sine om å dra på en motorsykkeltur til California. Etter å ha opplevd flere uhell, ender de opp i en lokal bar, hvor de møter en annen motorsykkelgjeng, kalt «Del Fuegos», ledet av Jack Blade (Ray Liotta). Jack kaller «Wild Hogs» for «posers» og får sin gjeng til å stjele Dudleys sykkel etter en tullete avtale om å bytte Dudleys sykkel for en ny som egentlig var brukt og falleferdig, som tvinger mennene til å dra med Dudley i en sidevogn koblet til Woodys sykkel.
Rasende på deres mangel på repekt, returnerer Woody til «Del Fuegos'» bar og henter Dudleys sykkel, kutter bensinslangene deres i prosessen og finner på en historie til de andre i «Wild Hogs» om hvordan han «forhandlet» med dem for å returnere sykkelen. Når «Del Fuegos» hører «Wild Hogs» kjøre forbi baren, forsøker de å forfølge dem, men syklene bare stopper. Jack mister sin tente sigarett på bakken, som tenner på bensinlekkasjen fra syklene som så får baren til å eksplodere. Etter å ha bevitnet eksplosjonen fra et stykke unna, overtaler Woody de andre til å fortsette å kjøre. Etter hvert går «Wild Hogs» tomme for bensin og ender opp strandet i ørkenen. De får etter en stund dyttet syklene til Madrid i New Mexico, hvor de snubler inn på en kafé og skaffer seg selv vann og øl uten å betale. Et resultat av dette gjør at folk tror de er «Del Fuegos». Når «Wild Hogs» forklarer seg, får de vite at «Del Fuegos» har terrorisert byen ofte, mens det lokale politiet er ute av stand til å gjøre noe for å beskytte byen. Selv om Woody fortsatt er redd for «Del Fuegos», blir han overtalt av de andre til å bli i byen over natten. Under deres opphold i byen, blir Dudley forelsket i Maggie (Marisa Tomei), kaféens eier. To medlemmer av «Del Fuegos» oppdager dem imidlertid og rapporterer posisjonen deres til Jack. Han ber dem om ikke å skade «Wild Hogs» før han kommer dit, noe som gjør dem ute av stand til å kjempe tilbake når Bobby konfronterer dem og søler øl og spruter ketchup og sennep på klærne deres, før han til slutt gir Murdock et lavt slag, og skremmer vekk Red. «Wild Hogs» blir hyllet som helter av byens innbyggere og feirer langt utover natten med dem.
Neste dag overtaler Woody de andre til å må dra, men avreisen blir stoppet når «Del Fuegos» ankommer. Jack truer med å ødelegge byen hvis «Wild Hogs» ikke betaler for skaden på baren. Woody innrømmer overfor de andre hva han gjorde for å få tilbake Dudleys sykkel, så vel som hans virkelige årsak til turen – konkursen. Jack og «Del Fuegos» tar over Maggies spisested og truer med å brenne den, men Dudley konfronterer dem og blir fanget og bundet i et tau fra et tre. De andre prøver å redde Dudley, men mislykkes. Så bestemmer «Wild Hogs» seg for å kjempe mot fire av medlemmene (Jack, Red, Murdock og «Tiny», et medlem trent i kampsport). «Wild Hogs» blir banket opp, men nekter å gi opp.
Byfolket slår seg sammen for en kamp mot «Del Fuegos», men når Jack truer med å ta resten av byen, Dukker Damien Blade (Peter Fonda) opp, Jacks far og grunnleggeren av «Del Fuegos», og stopper kampen. Damien foreleser Jack i at de såkalte «posers» står imot en hel motorsykkelgjeng, og spør høyt hvem som egentlig er «posers». Han legger også til at baren bare var en forsikringssvindel og er derfor glad at «Wild Hogs» ødela den. Damien ber «Del Fuegos» om å forlate byen og bare kjøre helt til de husker hva kjøring handlet om, og nevner når han drar at Jack «tar etter sin mor». Så forteller han «Wild Hogs» sitt motto: «Ri hardt eller bli hjemme».
Doug og Bobbys koner ankommer, og Doug forsoner seg med sin sønn. Bobbys kone beordrer han til å bli med hjem, men han nekter og overbeviser henne om å la han fullføre turen. «Wild Hogs» drar og ankommer Sør-California, hvor alle utenom Dudley krasjer i et surfebrett mens han ler. På slutten, blir det avslørt at «Wild Hogs» ringte Extreme Makeover: Home Edition for å gi «Del Fuegos» en ny bar. «Del Fuegos» blir glade for den nye baren mens «Wild Hogs» ser det på TV.
Ullebergeika
Ullebergeika står ved gården Ulleberg i Brunlanes, Larvik kommune, Vestfold. Den er over 8,5 meter i omkrets og 11 meter høy, eika er anslått til å være ca. 700 år gammel. Den har vært fredet siden 1931. Eika i dårlig form. Flere jernbånd er slått omkring stammen for å holde den sammen. De største greinene er støttet opp med jernstaker for å hindre at treet revner. Det har vært brann i den hule stammen.
Teenage Mutant Ninja Turtles (2003)
Bakgrunn
Det begynner en dag en gammel rotte opplever noe merkelig i byens kloakk. På gateplan går en blind mann over gaten og er iferd med å bli på kjørt av en ukontrollert lastebil, når en modig unggutt redder ham av veien. I dette kaoset mister en gutt fire baybyskilpadder fra en flaske så de ender opp i kloakken. Lastebilen svinger i siste sekund unna, og en beholder med et grønt stoff merket T.C.R.I. faller ut og knuser i rennesteinen. Stoffet renner ned på de fire skilpaddene, og overføres til rotta som tar dem med seg i en kaffeboks.
Neste dag har de fire babyskilpaddene doblet størrelse og rotta vokst merkbart. Samtidig får alle høyere intelligens. Uansett hvor rotta går følger skilpaddene etter ham, men aldri til overflaten. En dag begynner en av skilpaddene å snakke og kort etter snakket alle. Rotta, som vi kjenner som mester Splinter, vet at verden vil være et farlig sted for snakkende rotter og skilpadder, så han lærer dem den gamle japanske kampsporten ninjutsu og oppkaller dem etter de store navnene fra renessansen. De blir kjent som Leonardo, Raphael, Donatello og Michelangelo. Tilsammen er de Teenage Mutant Ninja Turtles.
Handling
TV-serien starter 15 år senere, når noen Robotmousere kommer og ødelegger deres hjem i kloakken. Turtles finner et nytt hjem og møter etterhvert to mennesker som heter April O'Neil og Casey Jones. Noen uker senere møter Turtles den onde Shredder som drepte Splinters sensei Yoshi. Etter å ha beseiret Shredder møter Turtles noen romvesener som sender dem til planeten D,hoonib i Sidaomsystemet. Der møter de Professor Honeycutt som er fanget i en robotkropp. Han lager en teleportal som sender ham og Turtles tilbake til jorden. Romvesenene som teleporterte Turtles er egentlig snille vesener som heter Utromer.
Eksterne lenker
ティーンエイジ・ミュータント・ニンジャ・タートルズ
Noen som Angela
Noen som Angela er en roman av Bror Hagemann, utgitt på Gyldendal i 1989. Den er Hagemanns andre roman.
Romanen er kort – 118 sider – og har et hurtig tempo med mange av den velskrevne detektivromanens kjennetegn.
Handling
32 år gamle Henry Ruud lever et regelmessig og lite bemerkelseverdig liv i Bergen. Han gjør det han kan for ikke å vekke andres interesse på noen måte; utfører jobben sin som systemkonsulent punktlig, men uten å utmerke seg, later som han er interessert i de samme tingene som arbeidskameratene, dvs, fotball, og ser ellers mest på TV om kveldene. Han er livredd for at noen skal få kjennskap til hans hemmelige lideskap for opera, og holder platene innelåst.
En dag ser han i et magasin en fotomodell som gjør et besynderlig inntrykk på han - «noe i blikket hennes han ikke kunne forklare; noe vilt, fandenivoldsk, og samtidig veldig sky, som om det var første gang hun ble fotografert». Han begynner å gjennomsøke ulike magasiner, og finner henne igjen under skiftende identiteter. Etter å ha fulgt henne i nærmere to år, slutter hun å opptre i bladene. Hun er sporløst forsvunnet. Dette får Henry Ruud til å ta sitt livs beslutning: Han vil finne henne, snakke med henne, gi seg til kjenne. Når ferien kommer, setter han seg i Granadaen og kjører nedover i Europa på det eneste sporet han har - navnet på en fotograf som forekommer på et bilde.
Nye spor bringer han etter hvert høyt opp i Romas underverden, og oppdraget viser seg å medføre fare for eiendom, helse og liv. For Henry Ruud er det å finne Angela blitt et livsnødvendig prosjekt, og viktigere enn alle andre hensyn. Han vet ikke hva som er mest uvirkelig – det utenkelige som han nå foretar seg, eller hans tidligere, velordna liv.
Montroc
Montroc er en landsby i kommunen Chamonix i det østlige Frankrike. Landsbyen ble delvis ødelagt i 1999 da byen ble truffet av et snøras fra Mont Blanc. 12 mennesker mistet livet og ordføreren i Chamonix ble erklært skyldig i forsettelig drap for ikke å ha evakuert området, og fikk en betinget dom.
Jörgen Mårtensson
Jörgen Mårtensson (født 4. desember 1959) er en svensk tidligere verdensmester i orientering og en av de mestvinnende orienteringsløperne gjennom tidene. Han er faren til orienteringsløperen og friidrettsløperen Heidi Mårtensson.
Jörgen Mårtensson ble verdensmester individuelt to ganger, på den klassiske distansen under VM i Marienbad i Tsjekkoslovakia i 1991 og på samme distanse i tyske Detmold i 1995. Han vant den prestisjetunge femdagerskonkurransen O-Ringen i 1981, bare 21 år gammel. Han vant også O-Ringen sammenlagt i 1996 og 1997 (37 år gammel). I 1993 var han beste svenske i Stockholm Marathon.
Jörgen Mårtensson orienterte for klubbene Malmby IF, Almby IK og Strängnäs-Malmby OL. Han har en av de lengste karrierene på verdensklassenivå innen orienteringssporten. Han deltok i verdensmesterskap i hele 17 år. Mårtensson tok ti medaljer i VM over en periode på seksten år. Mårtensson tok i alt åtte medaljer i Nordisk mesterskap i orientering, fordelt på fem gull, ett sølv og to bronse. Petter Thoresen er eneste herreløper med like mange gull i nordisk.
Sammen med franske Thierry Gueorgiou er han den eneste som har tatt VM-medalje på langdistanse (klassisk distanse) fire ganger på rad.
Dokumentarteater
Dokumentarteater er betegnelsen på et teater laget ved anvendelse av materiale som er hentet fra reelle situasjoner, som rettssaksreferater, avisartikler, intervjuer etc.
Dokumentarteater ble skapt i 1920-årenes Tyskland i kjølvannet av den nye sakligheten (Neue Sachlichkeit), en retning som fulgte etter ekspresjonismen og som krevde politisk engasjement.
To kjente eksempler i Norge er «Pendlere» ved Nationaltheatret i 1972 samt Hålogaland Teaters «Det e her æ hære tel» i 1973.
I 2008 satte Hedmark Teater opp dokumentarteater-forestillingen «En del forestillinger om rovdyr». Regissør Aslak Svensgaard Moe dramatiserte et omfattende researchmateriale, innhentet av ham og skuespillerne. De reiste rundt i Hedmark, Oppland og Oslo og pratet med sauebønder, jegere, bygdefolk, forskere, skolebarn samt politikere om rovdyr og sauer. Samtalene ble tatt opp på lydbånd. Stykket, som ikke er et skuespill i vanlig forstand, består av ordrette sitater.
Adler-Sotsji lufthavn
Adler-Sotsji lufthavn (IATA: AER, ICAO: URSS) (russisk: Международный Аэропорт Адлер-Сочи) er en flyplass utenfor Sotsji i Adler-distriktet i Russland.
Flyplassen betjener hovedsakelig russiske turister på vei til Sotsji-området om sommeren, noe som gjør den til den flyplassen i Russland som har flest feriereisende. Rundt 1,35 millioner passasjerer besøkte flyplassen i 2006 (10,4 % økning fra 2005).
16. serierunde i Premier League 2007/08
16. serierunde i Premier League 2007/08 begynte 8. desember med Aston Villa mot Portsmouth 13:45. Videre ble det spilt fire kamper 16:00 og Reading og Liverpool spilte 18:15. 9. desember ble det spilt fire kamper. Den første starta 14:30 og den siste 17:00.
Abessinerbrønn
Abessinerbrønn er en brønn som er laga ved å senke et perforert rør ned i sandjord. Vann i grunnen vil da renne inn og fylle røret. Navnet abessinerbrønn kommer av at britene brukte denne metoden under et felttog i Etiopia, som den gangen hette Abessinia, i 1868.
Carl Warmuth
Carl Warmuth (født 27. mai 1844 i Christiania, død 19. juli 1895 i Fredriksvern, dagens Stavern) var en norsk musikkforlegger og musikkhandler.
Carl Warmuth var sønn av den tyske musikeren Carl Gottfried Warmuth (1811–92), som kom til Christiania i 1840 som medlem av musikk-kapellet «Harz-Verein» og samme år åpnet en musikkhandel i byen. Sønnen inntrådte i forretningen i 1861, og overtok den helt i 1874. Forlagshandelen, som ble grunnlagt i 1851, ble etter hvert drevet opp til et betydelig omfang etter nordiske forhold. Til forretningen ble det også knyttet et musikalsk leiebibliotek og et konsertbyrå. Warmuth utga også en del sanger og klaverstykker, og var en viktig person i musikklivet i Christiania.
Hispano 20 mm maskinkanon
Hispano 20 mm maskinkanon er en lett maskinkanon designet i Frankrike på 1930-tallet, og brukt som bevæpning i jagerfly i mange av de allierte landene under andre verdenskrig.
Opprinnelse
På 1930-tallet lisensproduserte Hispano-Suiza den sveitsiske Oerlikon 20 mm maskinkanonen. Oerlikon-kanonene har en relativt temperamentsfull lademekanisme, og bilingeniøren Marc Birkigt arbeidet med å bedre dette. Han endte med å redesigne hele lademekanismen og løpet, og resultatet ble et langt lettere våpen med høyere skuddtakt, som ble gitt navnet Hispano-Suiza HS.404.
Franske jagerfly
På grunn av vekten og den høye skuddtakten ble den sett på som ideell for bruk i jagerfly, og montert som akselkanon (der den skyter gjennom propellakslingen) i flere franske jagere. Et problem med kanonen var ammunisjonen, som kom i 60-skudds tønnemagasiner som på Oerlikon-kanonene. Disse ble fort tomme, og de franske ingeniørene hos Hispano-Suiza utarbeidet et nytt ladesystem med ammunisjonsbelter. Det ble også arbeidet med tyngre kalibre, særlig et program for å utvikle en 23 mm versjon som ville ha gitt de franske jagerne en betydelig slagkraft mot bombefly. Alle programmene ble imidlertid stoppet da tyskerne invaderte i 1940.
RAF
I mellomtiden hadde Storbritannia skaffet seg rettighetene til å bygge HS.404 på lisens. Denne ble kalt Hispano Mk.I og hadde Orleikon-kanonens 60-skudds trommelmagasin. Designen ble første gang brukt i det tomotors jagerflyet Westland Whirlwind, som var kampklart i 1940. Dette var den første britiske jageren med maskinkanoner i stedet for maskingevær. RAF var misfornøyde med Whirlwinden, men likte bevæpningen, og tilsvarende våpen ble installert i Bristol Beaufighter, en annen tomotors jager.
Forsøk med å montere den samme kanonen i vingene på Hurricane- og Spitfire-jagere under slaget om Storbritannia hadde ikke vært vellykkede. Hispano Mk.I var i utgangspunktet designet for montering i skroget (slik som på Whirlwind og Beaufighter). Trommelmagasinet gav problemer i vingene på jagerfly. Vingene beveger seg i noen grad under manøvre, med forkiling og avbrutt mating av ammunisjonen som resultat. En forbedret Hispano Mk.II-kanon kurerte problemene. Disse hadde beltemating av ammunisjon, noe som også gjorde det mulig å ha med flere skudd og økte derved anvendeligheten for maskinkanonen betraktelig. Både Spitfire og Hurricane fikk slike i 1941.
Britene fortsatte å utbedre designen, og den kulminerte i Hispano Mk.V med kortere løp og høyere skuddtakt. Den nye kanonen kunne skjules helt i vingene på nye jagerfly som Hawker Tempest, og ble brukt gjennom resten av krigen og i de første jetjagerene som de Haviland Vampire.
USA
I 1942 forsøkte amerikanerne å lage sin egen lisensbyggede Hispano Mk.II, basert på den engelske modellen. Deres første versjon, M1 viste seg ikke å holde mål. Mange av skuddene gikk ikke av, med det resultat at hele kanonen stoppet. Feilen ble sporet til at amerikanerne hadde forlenget kammeret med 2 mm, men dette ble forsøkt utbedret gjennom å forsterke tennstiften, uten at dette så ut til å hjelpe. Noe av bakgrunnen for produksjonen av M1 var at Britene skulle kunne bruke den om deres egen produksjonen av Hispano-kanonene ikke holdt tritt med behovet, men britene ble skuffet over M1, og satset på sin egen Hispano.
Etter krigen ble det arbeidet for å finne ut hva som lå bak problemene. Den viktigste årsaken var trolig at amerikanerne hadde redesignet kammeret noe. Hva som enn lå bak, førte fadesen med de amerikanskbyggede kanonene til at de fleste amerikanske jagerfly fløy hele krigen med utdaterte 12,7 mm M2 Browning mitraljøser.
Tonsen gård
Tonsen gård ligger i Bydel Bjerke i Oslo kommune. Gårdstunet er komplett og beskyttet som kulturminne. Den eldste bygningen på gården er Tingstua fra 1750-årene.
I middelalderen lå gården under Hovedøya kloster, og fra 1617 lå gården under sogneprestembedet til Vår Frelsers kirke. I 1755 tok Thore Gullichsen over gården. Han fikk bygget nytt hovedhus og en sekslaftet stue med svalgang. Denne kalles Tingstua og står fortsatt. Mellom 1806 og 1854 var Tonsen gård fogdegård for Aker og Follo. Cand. jur. John Sogn kjøpte gården i 1854, og eide den frem til hans død i 1886. Da ble den solgt til Aker kommune av hans enke. Aker kommune brukte gården som fattiggård fra 1887. Hovedbygget fra 1812 ble utvidet og brukt som Aker pleiehjem for fattige syke.
Aker universitetssykehus ble etablert på deler av tomten til Tonsen gård i 1895. Gården var i mange år viktig for sykehusets økonomiske grunnlag.
Ny illustreret Tidende
Bladet ble grunnlagt i 1874 av forlegger Hans Jacob Jensen for å ta opp konkurransen med det danske Illustreret Tidende, 1859-1924, og som hadde det mål å bli et ukeblad for hele Skandinavia. Også i Sverige kom et liknende blad, Ny Illustrerad Tidning, 1865–1900, som også hadde som ambisjon å dekke Unionen Sverige-Norge.
Det norske ukebladet hadde ikke samme ekspansive planer som de tilsvarende danske og svenske, men la innholdsmessig større vekt på det norske både i tekst og bilder.
Ny illustreret Tidende ble redigert av Kristian Winterhjelm inntil utgangen av 1879, da det både skiftet eiere og redaksjon. Sommeren 1880 overtok bibliotekar og litterat Jens Braage Halvorsen redaktøransvaret, noe som ble svært godt mottatt: «Hr. Halvorsen er her den eneste der har arbeidet i den af Poul Botten Hansen begyndte Retning.» Nettopp sammenstillingen med Paul Botten-Hansen og hans Illustreret Nyhedsblad var åpenbar. Han var også bibliotekar, arkivar og litterat, og hadde æren for utgivelsen av det mest varierte, folkeopplysende organ i norsk ukepresse, hvor både de dikterne leverte bidrag og våre fremste forskere populariserte sin viten.
Til tross for høy billedmessig og litterær kvalitet ble ukebladet nedlagt i 1890.
Wang Dan
Wang Dan (kinesisk: 王丹; pinyin: Wáng Dān, født 26. februar 1969) er en dissident fra Kina. Han studerte ved Pekinguniversitetet og ble en av lederne under studentdemonstrasjonene på Den himmelske freds plass i Beijing i 1989. Etter at demonstrasjonene var slått ned av de kinesiske myndighetene ble Wang Dan arrestert og dømt til fire års fengsel.
Han ble løslatt i 1993, men ble arrestert igjen i 1995 på grunn av opposisjonell virksomhet. Denne gangen ble han dømt til 11 års fengsel.
Rett før den amerikanske president Bill Clintons statsbesøk til Kina i 1998 ble Wang løslatt av medisinske grunner, og fikk fly til USA for behandling.
Aribert Reimann
Aribert Reimann (1936–) er en tysk pianist, komponist og musikkviter.
Liv
Riemann komponerte sine aller første sanger til klaverakkompagenment som tiåring. Etter avlagt examen artium arbeidet han som repetitør ved Städtische Oper Berlin og begynte å studere komposisjon, kontrapunkt og klaver – blant annet med Boris Blacher og Ernst Pepping – ved Universität der Künste Berlin. Han flyttet til Wien allerede i 1958 for å studere musikkvitenskap. Sine første opptredener som pianist og sangakkompagnatør hadde han på slutten av 1950-årene. På begynnelsen av 1970-årene ble Reimann medlem av Akademie der Künste i Berlin. I tiden fra 1983 til 1998 fikk han et professorat innen Zeitgenössisches Lied («samtidsmusikk-sang») ved Hochschule der Künste Berlin.
Reimann skrev kammermusikk, orkesterverk såvel som bredt anlagte vokalmusikkverk fra solosang uten akkompagnement til korsymfonier og ble en av de betydeligste samtidsmusikk-komponister.
Verk i utvalg
<div style="">